बज्राचार्य अध्ययन मण्डलको ४४औँ स्थापना दिवस सम्पन्न
महागुरु पण्डित बज्राचार्य स्व. बद्रीरत्न गुरुजुले स्थापना गर्नुभएको बज्राचार्य अध्ययन मण्डलले नेवारी परम्पराअनुसार ४४ औँ स्थापना दिवस मनाएको छ ।
गोरखापत्र अनलाइनकाठमाडौं, जेठ १४ गते । महागुरु पण्डित बज्राचार्य स्व. बद्रीरत्न गुरुजुले स्थापना गर्नुभएको बज्राचार्य अध्ययन मण्डलले नेवारी परम्पराअनुसार ४४ औँ स्थापना दिवस मनाएको छ ।भीमरथारोहण गर्ने उमेर कटिसकेका काठमाडौँ, ललितपुर, भक्तपुर र थिमीका जम्मा १३ जना बज्राचार्य गुरुजु र गुरुमालाई अतिथिहरू बागमती प्रदेश सभासद् शैलेन्द्र बज्राचार्य, नेवा: देय् दबूका अध्यक्ष पवित्र बज्राचार्य, खेम्पो गुरु, उत्तराधिकारी गुरु प्रा.डा. नरेश मान बज्राचार्यले संयुक्त रूपमा उहाँहरूलाई सम्मान गर्नुभयो ।बागमती प्रदेश सभासद् शैलेन्द्र बज्राचार्य, फणीन्द्र रत्न बज्राचार्यलगायतले अध्ययन मण्डललाई निरन्तरता दिनुका साथै बौद्ध धर्म अर्थात् बज्राचार्य गुरुजुको संस्कृति र संस्कारलाई हस्तान्तरण र पुस्तान्तरण गर्न आवश्यक रहेको बताउनुभयो ।